CELEX: 22007D0088
Language: lt
Date: 1183680000000
Title: 2007 m. liepos 6 d. EEE jungtinio komiteto sprendimas Nr. 88/2007, iš dalies keičiantis EEE susitarimo XIII priedą (Transportas)

13.12.2007   
            
            
               LT
            
            
               Europos Sąjungos oficialusis leidinys
            
            
               L 328/34
            
         
      EEE JUNGTINIO KOMITETO SPRENDIMAS
   
   Nr. 88/2007
   2007 m. liepos 6 d.
   iš dalies keičiantis EEE susitarimo XIII priedą (Transportas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo XIII priedas buvo iš dalies pakeistas 2007 m. birželio 8 d. EEE jungtinio komiteto sprendimu Nr. 54/2007 (1).
            
         
               (2)
            
            
               Į Susitarimą turi būti įtraukta 2006 m. gruodžio 12 d. Europos Parlamento ir Tarybos direktyva 2006/94/EB dėl tam tikroms krovinių vežimo keliais rūšims taikomų bendrųjų taisyklių nustatymo (kodifikuota redakcija) (2).
            
         
               (3)
            
            
               Direktyva 2006/94/EB panaikinama 1962 m. liepos 23 d. Pirmoji Tarybos direktyva dėl krovinių tam tikrų tipų vežimo keliais tarp valstybių narių (3), kuri įtraukta į Susitarimą ir kuri todėl pagal Susitarimą turi būti panaikinta.
            
         
               (4)
            
            
               Direktyva 2006/94/EB yra kodifikuota panaikinto teisės akto redakcija, todėl dabartinė panaikinto teisės akto EEE adaptacija turi būti toliau taikoma,
            
         NUSPRENDĖ:
   1 straipsnis
   Susitarimo XIII priedo 25 punkto (1962 m. liepos 23 d. Pirmoji Tarybos direktyva) tekstas pakeičiamas taip:
   
      „32006 L 0094: 2006 m. gruodžio 12 d. Europos Parlamento ir Tarybos direktyva 2006/94/EB dėl tam tikroms krovinių vežimo keliais rūšims taikomų bendrųjų taisyklių nustatymo (kodifikuota redakcija) (OL L 374, 2006 12 27, p. 5).“
   
   Direktyvos nuostatos šiame Susitarime adaptuojamos taip:
   
      „Direktyvos nuostatos taikomos tik transportui, naudojamam savo sąskaita.“
   
   2 straipsnis
   Direktyvos 2006/94/EB tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2007 m. liepos 7 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2007 m. liepos 6 d.
      
         
            EEE jungtinio komiteto vardu
         
         
            Pirmininkas
         
         Stefán Haukur JÓHANNESSON
         
      
   
   
      (1)  OL L 266, 2007 10 11, p. 14.
   
      (2)  OL L 374, 2006 12 27, p. 5.
   
      (3)  OL L 70, 1962 8 6, p. 2005/62.
   
      (4)  Konstituciniai reikalavimai nenurodyti.